Ungir bændur stóðu fyrir getraun á haustfagnaði Á haustfagnaði Kaupfélags Borgfirðinga sl. laugardag stóð Félag ungra bænda á Vesturlandi og Vestfjörðum fyrir getraun sem fjölmargir tóku þátt í . Margrét Katrín Guðnadóttir verslunarstjóri dró svo úr fjölmörgum réttum svörum og var það Jómundur Hjörleifsson sem varð sá heppni . Hann fékk í verðlaun bókina Sauðfjárrækt á Íslandi en það var bókaútgáfan Uppheimar sem gaf verðlaunin . Í getrauninni var spurt um nafn framkvæmdastjóra hinnar nýju Ráðgjafarmiðstöðvar landbúnaðarins , nafn geitarinnar úr norrænu goðafræðinni sem mjólkaði svo vel að miði nokkrum að menn urðu fulldrukknir af , hvaða sjúkdómur hefði ekki borist með karakúlfénu árið 1933 og hver væri meðgöngutími sauðfjár . Rétt svör voru Karvel Lindberg Karvelsson , Heiðrún , riðuveiki og 143 dagar .